Pasargad

Pasargad (ya zi Pasargadai) paytextê Hexamenışiyano yewıno ke ewro verocê İrani de maneno. Pasargad Persepolisi ra 78 km., Şiraz ra zi 130 km. dûriyo. Kirosê Gırdi (Keyhısrew) (İS 590/580-y. 529) naca kerdo paytextê imperatoriya xo. Kirosê Gırdi naca de vera hıkumdarê Medan Astyagesi de zafer qezenc kerdo. Naca zi nezdiyê cayê zaferi biyo. Coka zi paytext biyo. Ey ra têpiya Dareios I. veciyo ro text (İV. 522) u Persepolis kerdo paytexto newe. Mezela Kirosê Gırdi naca de ca gêna. Key ke Mısılmanan herrê İrani işğal kerdê, ê fıkıriyê (inan vato ke) ena mezele, mezela Sılêmaniya (o dinanê İbrahimi de yew peyğambero). Coka inan mezele rê çiyê nêkerdo, mezele aniya menda u resaya heta ewro.